آمریکا بیرلشمیش دؤولتلری آوروپا گوجلری باشچی یاردیمچیسی ژنرال استیون تویتی، گوونلی بؤلگه‌یه دایر مشترک عملیات مرکزی چالیشمالاری چرچیوه‌سینده شانلی اورفادا اینجه‌لمه‌لر ائتدی.
میللی ساوونما باخانلیغینین تویتر آدرسیندن، ژنرال تویتینین گوونلی بؤلگه ایله باغلی سفری حاقین‌دا آچیقلاما یاییملاندی.
آچیقلامادا، آمریکا بیرلشمیش دؤولتلری ایله بیرلیکده سوریه‌نین قورئیینده قورولماسی پلانلانان گوونلی بؤلگه چرچیوه‌سین‌ده آمریکا بیرلشمیش دؤولتلری آوروپا گوجلری باشچی یاردیمچیسی ژنرال استیون تویتینین، باش قرارگاه باشقانلیغینداکی دانیشیقلارینین آردینجا شانلی اورفادا اینجه‌لمه‌لر ائتدیگی بیلدیریلدی.
ژنرال تویتینین، بو گون باش قرارگاه باش‌قانلیغینداکی گؤروشمه‌لرینه داوام ائدجگی و تورکییه‌دن آیریلاجاغی ایفاده ائدیلدی.
اؤته یاندان میللی ساوونما باخانلیغیندان وئریله‌ن آچیقلامادا، گوونلی بؤلگه‌یه باغلی، تورکییه‌نین داها اول آچیقلانان گؤروشلرین‌ده هر هانسی بیر دییشیک‌لیک اولمادیغی بیلدیریلدی.
آچیقلامادا، گوونلی بؤلگه‌یه دایر اولاراق سون زامانلاردا، بعضی مطبوعات اورگانلارین‌دا تورک و آمریکا بیرلشمیش دؤولتلری یئتکی‌لیلره دایاندیریلدیغی ادعا ائدیله‌ن خبر و یوروملارین گرچگی عکس ائتدیرمه‌دیگی ایفاده ائدیلدی.
آچیقلامادا، "گوونلی بؤلگه‌یه دایر اولاراق، آمریکا بیرلشمیش دؤولتلری ایله حیاتا گئچیریله‌ن فعالیتلر مللی ساوونما باخانلیغی طرفین‌دن یئری و زامانی گلدیگین‌ده آچیقلانیر. بو چرچیوه‌ده تورکییه‌نین داها اول آچیقلانان و هله ده گئچرلی‌لیگینی قورویان گؤروشلرین‌ده هر هانسی بیر دییشیک‌لیک مؤوجود دئییل" ایفاده‌سینه یئر وئریلدی.
